Source: http://www.ziare.com/politica/constitutie/ce-se-intampla-cu-revizuirea-constitutiei-parlamentari-un-proiect-mort-e-foarte-posibil-sa-nu-mai-aiba-loc-1286883
Timestamp: 2020-03-29 04:36:56+00:00
Document Index: 8553520

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ']

Luni, 10 Martie 2014, ora 07:51
Proiectul pentru revizuirea Constitutiei a intrat in impas, dupa ce CCR a decis ca doua treimi dintre schimbarile propuse sunt neconstitutionale, dar si dupa ce principalul sustinator al modificarii legii fundamentale, USL, s-a rupt.
Ziare.com a stat de vorba cu mai multi parlamentari din cadrul Comisiei comune pentru revizuirea Constitutiei, toti fiind sceptici in privinta acestui demers, in timp ce unii il considera deja "un proiect mort".
Florin Iordache, PSD: Asteptam motivarea Curtii
Deputatul PSD Florin Iordache a declarat, pentru Ziare.com, ca in prezent "nu se intampla absolut nimic" in ce priveste revizuirea Constitutiei.
"Asteptam motivarea Curtii. A fost doar un comunicat, asteptam si noi motivarea la acele articole sau la acele subarticole pe care ar trebui sa le modificam. Nu se intampla acum nimic. (...) Ca sa putem lucra efectiv, ar trebui sa avem motivarea pe fiecare articol in parte.
(...) Intre timp, nu mai e o anumita majoritate sau o parte din colegii care au sustinut - liberalii - nu mai sunt la guvernare. Pana acum, discutam la nivel de USL si stabileam, acum nu stiu", a precizat secretarul Comisiei pentru revizuire.
Intrebat daca sunt sanse ca referendumul pentru revizuire sa nu mai aiba loc in luna mai, odata cu alegerile europarlamentare, deputatul PSD a raspuns: "Normal ca sunt sanse. Era un anumit calendar. Dar acum nu sunt toate raspunsurile la noi".
Florin Iordache a precizat ca articolele declarate neconstitutionale "trebuiesc clar modificate", adaugand ca observatiile facute de Curte "sunt obligatorii". De asemenea, deputatul PSD a mai spus ca nu convocarea comisiei a reprezentat o problema.
Nu in ultimul rand, intrebat daca este posibil ca revizuirea sa nu mai aiba loc, social-democratul a raspuns: "E foarte posibil, de ce sa nu fie posibil? Pentru ca suntem deja in 10 martie si in acelasi timp asteptam o anumita opinie si din partea Comisiei de la Venetia".
"Este o decizie politica pana la urma, pentru ca aceasta Constitutie trecea in conditiile in care aveai o anumita majoritate de 60 la suta (in Parlament - n.red.) E foarte posibil acum sa nu mai existe aceasta majoritate. A fost un proiect asumat la nivel de USL", a mai afirmat Florin Iordache.
Alina Gorghiu, PNL: PSD a renuntat la acest proiect, si-l doreste uitat
In schimb, deputatul PNL Alina Gorghiu ne-a declarat ca in cadrul partidului sau "exista in continuare deschiderea pentru a finaliza proiectul de revizuire a Constitutiei".
"Dupa ce a venit raspunsul de la CCR, nu s-a mai convocat comisia. Urma sa fie stabilit un calendar si nu s-a mai intamplat nimic. (...) Din diferite motive politice, nu s-a mai reunit aceasta comisie. Din punctul de vedere al PNL, s-a comunicat foarte clar ca avem in continuare deschiderea sa facem, daca PSD doreste sa mergem pe proiectul asta in continuare.
(...) Cert este ca am simtit din partea PSD, la nivel public, o retinere privind continuarea procesului de revizuire si continuarea activitatii in aceasta comisie, lucru confirmat prin faptul ca programul de guvernare nu mai cuprinde acele paragrafe din programul de guvernare din 2013 in care se facea referire la necesitatea revizuirii Constitutiei si la partea de nou cod electoral.
Concluzia pe care pot sa o trag este una foarte ferma, si anume ca au renuntat la acest proiect. Eu asta inteleg, nu pot sa inteleg altceva, indiferent cat m-as stradui", a spus Alina Gorghiu, care face parte din Comisia de revizuire a Constitutiei.
Revizuirea Constitutiei, scoasa din noul program al Guvernului
Deputatul PNL a explicat ca cei de la PSD "au intrat in silenzio stampa" anterior de a fi facute publice ideile care vor fi cenzurate de Curte si ca social-democratii au dorinta "de a omori proiectul Constitutiei".
Nu in ultimul rand, intrebata daca proiectul revizuirii Constitutiei este unul mort, Alina Gorghiu a raspuns: "Da, cred ca din pacate este un proiect pe care PSD in mod categoric si-l doreste uitat, chiar daca domnul Zgonea se da singur in filmulete pe Youtube, vorbind despre revizuire si despre legile electorale".
Varujan Pambuccian, liderul grupului minoritatilor: Nu stiu de ce ne-am mai reuni, mi se pare inutil sa mai lucram la revizuire
De asemenea, intrebat in ce stadiu se afla lucrarile Comisiei, deputatul Varujan Pambuccian a raspuns: "Habar n-am, pentru ca in mod normal ar trebui Comisia sa se reuneasca si sa dea o chestie finala, ca nu mai avem mare lucru. E adevarat ca din toate amendamentele n-a ramas mai nimic".
"Problema este ca, din toate amendamentele, practic Constitutia e cam tot aia care a fost. Eu nu stiu de ce ne-am mai reuni. Ca sa se modifice ce? Ca sa revenim la Constitutia care exista acum sau la ce? (...) Asa cum este ea in momentul de fata, dupa parerea mea n-aduce nimic in plus fata de Constitutia care exista, adica mie mi se pare inutil sa mai lucram la ea. Dar lucram. Totul este ca presedintele Comisiei sa convoace comisia", a declarat secretarul Comisiei pentru revizuirea Constitutiei.
Acesta a precizat ca, teoretic, mai poate avea loc referendumul pe 25 mai, dar a recunoscut ca are mari indoieli ca presedintele Comisiei, Crin Antonescu, o va convoca.
"Ajungem la o tampenie logica. Asta inseamna ca niciodata nu se poate modifica nimic in Constitutie, daca ea e neconstitutionala in raport cu fosta Constitutie. Ce nu se poate modifica sunt articolele in care clar scrie in Constitutie ca nu fac obiectul revizuirii. Aia, da, nu se poate modifica.
Nu este o situatie fara iesire, pentru ca CCR trebuie sa judece in limitele prerogativelor oferite de Constitutie. Si acolo scrie foarte clar ce poate fi revizuit si ce nu. Problema e ca nu se intruneste Comisia, habar n-am de ce. Ca astea sunt lucruri care se pot discuta, suntem oameni maturi si logici", a mai afirmat Varujan Pambuccian.
Ioan Oltean, PDL: Eu cred ca e un proiect mort
Nu in ultimul rand, deputatul PDL Ioan Oltean, a spus despre proiectul revizuirii Constitutiei ca "e un proiect mort".
"Asa cum stau lucrurile, nu cred ca mai poate fi vorba despre actuala revizuire a Constitutiei. Sigur, proiectul e la Guvern, pentru ca dupa ce CCR s-a pronuntat asupra lui, el a fost trimis la Guvern, pentru a lua forma unui proiect de lege care sa fie depus in Parlament si a intra in dezbaterea celor doua Camere. Dar Guvernul n-a mai dat niciun semn de viata si ma indoiesc ca mai exista majoritatea care sa il sustina. El este la Guvern, il asteptam in Parlament.
(...) Practic este un proiect mort, pentru ca nu mai este USL, care a sustinut formula actuala, ori aici vorbim de o majoritate calificata, nu vorbim de o majoritate simpla, nici macar absoluta. Avem nevoie de o majoritate calificata pentru a putea adopta actul normativ, si in momentul acesta, actuala putere nu mai are majoritate absoluta", a declarat Oltean, membru in Comisia comuna de revizuire, pentru Ziare.com.
Totodata, intrebat daca referendumul pentru modificarea Constitutiei ar mai putea avea loc odata cu alegerile europarlamentare, deputatul PDL a raspuns: "Nu, exclus pe 25 mai, exclus ca actuala putere sa mai fie interesata de revizuirea Constitutiei. Nici macar in toamna. Asa cum stau lucrurile, eu cred ca revizuirea Constitutiei este un proiect al carui deces a intervenit deja".
Citeste mai multe despre proiect revizuire constitutie lucrari comisie revizuire Constitutie PSD revizuire constitutie PNL revizuire Constitutie referendum revizuire Constitutie
Si cand te gandesti că toate neconcordantele pleacă de la inlocuirea
puterii judiciare de către componenta sa, activitatea judecătorească...
Romania are probleme cu Magistrati de la CCR .
Indiferent de constitutie Romania are cea mai mare problema depe planeta la CCR .
Daca totli se da banii publici cu ROABA INTERLOPILOR din Sistemul Judiciar de la CCR - de ce sa NU aiba si Robele cu insemnele Grupari Interope Securiste Politice pe care o reprezinta.
Cu reducerea veniturilor de 25% au dovedit-o cat de Corupti Politic sunt.
Propun o modificare in constitutie ca toti magistrati de la CCR sa NU mai poarta insemnele Romaniei.
MAI CHETROI
Iti recomand sa te speli bine pe dinti inainte sa comentezi aici. pentru ca put rau comentariile tale.
Put de la o posta . put a VARAN,
Bine ca au renuntat!
Nu poti schimba Constitutia prea des si, decat niste modificari suferind de amatorism sau, si mai rau, care sa introduca germeni otraviti, mai bine lipsa!
Cred ca abandonarea rolului de responsabil al acestei comisii afost unul dintre motivele demisiilor lui Antonescu. S-a salvat! :)
Cita neseriozitate !
Astia se joaca cu proiecte de anvergura initiate cu surle si tambite , toaca o gramada de bani pe tema asta , ca apoi sa lase totul balta. Dupa parerea mea ,cineva trebuie sa raspunda , chiar penal , pentru neindeplinirea sarcinilor . Lehamitea asta fata de treburile mari ale tarii trebuie pedepsita in vre un fel. Nu numai la urne , de ce nu si la tribunal.. Gaselnita asta cu urnele e a clasei politice ,e varianta care le convine lor , dar eu nu sunt de acord doresc ceva mai mult , deoarece ei se joaca pe banii mei . Bunaoara toata comisia de revizuire a constitutiei ar trebui pusa sub acuzare !
Plagiatorul mitoman, se crede "destept".
Chestiunea cu modificarea (revizuirea) constitutiei a fost doar un mod prin care Antonescu avea(primea) ocupatie, timp in cate plagiatorul tragea sforile si dirija, inclusiv pe ministrii PNL.
La fel a procedat si cu, corpul de control al P.M.ce a "anchetat" nereguli din fosta guvernare.
Mitomanul a dat ordin sa se intocmeasca cateva tone de dosare, pentru a le-da de lucru institutiilor (DNA, DICOT,ANAF, ETC.), in ideea ca avand de lucru, prea-cinstitii din guvern pot fura linistiti.
De ce credeti caci urla pe la tv-urile altori hoti, ca nu a primit raspuns la 1300 dosare sesizate de iel(plagiatorul)? Simplu, toate sunt facaturi, la fel ca si cu, constitutia.
Constitutia Cetatenilor - intre obtuzitate si donquijotism.
Exista un roman - Constantin Cojocaru - impresionant prin tenacitatea cu care lupta impotriva mecanismelor evident criminale prin care Romania a fost acaparata de un grup politico-mafiot. Nu stiu daca solutiile propuse de dumnealui sunt bune, realiste, dar nu ma indoiesc deloc de intentiile si de motivele revoltei sale.
Tenacitatea sa e impresionanta! A fost mereu obstructionat, lovit, umilit, tradat, asa cum se intampla de obicei, mai ales in Romania.
Acum, impreuna cu un colectiv, printre care acea minte extraordinara care este Florian Colceag, lanseaza un proiect de Constitutie - Constitutia Cetatenilor. Din pacate, protipendada juristilor, a constitutionalistilor o ignora, dovedind inca o data cat sunt de indiferenti, de obtuzi, de falsi specialisti. Nu e exclus ca acestia sa evite o disputa din care ar demonstra cat sunt de gaunosi.
Nu ma pricep, dar cand un om are atata tenacitate, cand isi sacrifica viata unei cauze nobile, intr-o lume dominata de oportunism si de lacomie, inclin sa cred ca poate fi ceva demn de a fi crezut.
pe dl C Cojocaru
l-am vazut in cateva em:isiuni ; mi s-a parut nu numai bin eintentionat si tenace, dar si foarte documentat in probleme de drept constitutional, bun cunoscator al diverselor constitutii avute de Romania de-a lungul timpului si al constitutiilor de referinta din democratiile cu traditie. In mai putine cuvinte, domnul Cojocaru este si foarte competent si un bun roman. In jurul domnului Cojocaru se afla o echipa de specialisti seriosi, responsabili si seriosi - nu suporta comparatie cu kkRau & co -.
Demersurile sale sunt blocate de institutiile statului si putem usor intelege din ce motive/interese. Am inteles ca se strang semnaturile necesare (prevazute de lege in cazul in care Parlamentul nu tine seama de aceasta propunere) pentru ca aceasta constitutie sa poata intra in dezbatere publica si sa-si urmeze drumul spre votul cetatenilor.
Un proiect al modificarilor propuse de grupul Cojocaru poate fi consultat aiici :
http://www.variantacojocaru.ro/?page_id=230
In partea stanga a paginii se poate da click pentru accesul la emisiunile tv in care dl Cojocaru discuta despre propunerea sa si a grupului sau pentru o noua constitutie, a cetatenilor. Mi se pare convingator.
Odata cu alegerea presedintelui, in toamna e posibil un nou
......referendum cu parlament unicameral si maxim 300 parlamentari.
PSD vede ca actualul mparlament este supra-dimensionat si toaca fonduri uriaqse pe degeaba. ca si la Cooperativa Munca in Zadar.
S-a convins si PDL ca ca uninominalul si redistribuirea voturilor b nu este corecta.
BEC va accdepta din nou VOTUL PE LISTE.
Mort si ingropat, ca toate proiectele USL
inclusiv, alianta USL. Ponta si PSD au pus mana pe conducere pentru a putea fura in voie, nu au facut nimic din ce au promis. Nu inteleg pentru ce mai cer votul poporului. Niste ipocriti!
De ochii lumii!
Sa creada UE ca avem democratie. Daca si votul ni-l fura masiv, chiar ne ducem degeaba la alegeri. Toti "fraudacii" ar trebui bagati la racoare pe ani buni, iar PSD scos in afara legii. Pe care, oricum, nu da doi bani!